ନୂଆଦିଲ୍ଲୀ : କରୋନା ମୁକାବିଲା ନିମନ୍ତେ ପ୍ରଧାନମନ୍ତ୍ରୀ ରିଲିଫ ପାଣ୍ଠିକୁ ୧ ଲକ୍ଷ ଟଙ୍କା ପ୍ରଦାନ କରିଛନ୍ତି ୬ଥର ବିଶ୍ବ ଚମ୍ପିଆନ୍ ହୋଇଥିବା ଭାରତୀୟ ମହିଳା ବକ୍ସର ମେରି କମ୍। ମେରି କମ୍ ବର୍ତ୍ତମାନ ରାଜ୍ୟସଭା ସାଂସଦ ଅଛନ୍ତି। ସାଂସଦ ଭାବେ ତାଙ୍କୁ ତାଙ୍କୁ ମାସିକ ୧ ଲକ୍ଷ ଟଙ୍କା ଦରମା ମିଳିଥାଏ। ଏହି ଦରମାକୁ ମେରି କମ୍ ପ୍ରଧାନମନ୍ତ୍ରୀ ରିଲିଫ ପାଣ୍ଠିକୁ ଦାନ କରିବାକୁ ଘୋଷଣା କରିଛନ୍ତି।
ମଣିପୁର ବାସିନ୍ଦା ମେରି କମ୍ ରାଜ୍ୟଗୋଷ୍ଠୀ କ୍ରୀଡ଼ା ଓ ଏସୀୟ କ୍ରୀଡ଼ାରେ ସ୍ବର୍ଣ୍ଣ ପଦକ ଜିତିଥିଲେ। ୨୦୧୬ରୁ ସେ ରାଜ୍ୟସଭା ସାଂସଦ ଅଛନ୍ତି। ସେହିପରି ଏମ୍ପି ଲାଡ୍ଫଣ୍ଡରୁ ୧ କୋଟି ଟଙ୍କା ଷ୍ଟାଟିଷ୍ଟିକ୍ସ ମନ୍ତ୍ରଣାଳୟକୁ ପ୍ରଦାନ କରିବାକୁ ସ୍ବୀକୃତି ପ୍ରଦାନ କରିଛନ୍ତି। ସେ ଟୋକିଓ ଅଲିମ୍ପିକ୍ସରେ ଭାରତକୁ ପ୍ରତିନିଧିତ୍ବ କରିବାକୁ ଯୋଗ୍ୟତା ଅର୍ଜନ କରି ସାରିଛନ୍ତି।
